作者:元稹
標題:古決絕詞
內容:乍可為天上牽牛織女星，不願為庭前紅槿枝。七月七日一相見，相見故心終不移。那能朝開暮飛去，握手苦相問，竟不言後期。君情既決絕，妾意已參差。借如死生別，安得長苦悲。噫春冰之將泮，何予懷之獨結。有美一人，於焉曠絕。一日不見，比一日於三年，況三年之曠別。水得風兮小而已波，筍在苞兮高不見節。矧桃李之當春，幸他人之既不我先，又安能使他人之終不我奪。已焉哉，夜夜相抱眠，幽懷尚沉結。那堪一年事，長遣一宵說。但感久相思，何暇暫相悅。虹橋薄夜成，龍駕侵晨列。生憎野鶴性遲回，死恨天雞識時節。曙色漸曈曈，